Diari Oficial de la Generalitat Valenciana


Sumari del DOGV 3326, del 09-09-1998 (1998/7050)

RESOLUCIÓ de 21 de juliol de 1998, de la Universitat Politècnica de València, per la qual es convoquen proves selectives d'accés a set places del grup B, ajudants de biblioteca de la Universitat Politècnica de València, sector administració especial, pel sistema d'oposició lliure, amb destinació a les localitats de València i Gandia.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3326

Data del DOGV
:   09-09-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/7050


Data del document
:   21-07-1998

Organisme emissor
:   Universitat Politècnica de València

Tipus de document
:   Resolució

RESOLUCIÓ de 21 de juliol de 1998, de la Universitat Politècnica de València, per la qual es convoquen proves selectives d'accés a set places del grup B, ajudants de biblioteca de la Universitat Politècnica de València, sector administració especial, pel sistema d'oposició lliure, amb destinació a les localitats de València i Gandia. [1998/Q7050]
  
Aquest Rectorat, fent ús de les competències que li atribueix l'article 18 en relació amb l'article 3.2.e de la Llei de Reforma Universitària, i d'acord amb el que s'estableix en l'article 48.6 dels Estatuts de la Universitat Politècnica de València, acorda convocar proves d'accés al grup B, ajudants de biblioteca, sector administració especial, de la Universitat Politècnica de València, d'acord amb les bases següents:
  
Primera. Objecte de la convocatòria
  
1.1 Aquesta convocatòria té per objecte la selecció de personal per a cobrir set llocs vacants del grup B, sector administració especial, de la Universitat Politècnica de València, pel torn d'accés lliure, mitjançant el sistema d'oposició, amb destinació a les localitats de València i Gandia.
  
1.2 D'acord amb el que s'estableix en l'article 49.3 de la Llei de Reforma Universitària i en l'article 1.1.c del Text Refós de la Llei de la Funció Pública Valenciana, la realització d'aquestes proves selectives s'ajustarà al que s'estableix en el Text Refós de la Llei de la Funció Pública Valenciana de 24 d'octubre de 1995 (tal com s'ha publicat en la Resolució de 23 de novembre de 1995), modificat per la Llei 8/1995, de 29 de desembre, de Mesures Fiscals, Administratives i d'Organització de la Generalitat i els Estatuts de la Universitat Politècnica de València.
  
Segona. Condicions generals dels aspirants
  
2.1 Per a ser admesos a aquestes proves selectives, els aspirants hauran de complir els requisits següents:
  
a) Tenir la nacionalitat espanyola o la d'un dels altres estats membres de la Unió Europea o d'aquells estats als quals els és aplicable la lliure circulació de treballadors i treballadores, en els termes establits en la llei estatal que regula aquesta matèria.
  
b) Tenir complits els 18 anys i no haver arribat a l'edat de jubilació.
  
c) Estar en possessió del títol de diplomat, enginyer tècnic, arquitecte tècnic o equivalent, o haver complit les condicions per a obtenir-lo en la data en què finalitze el termini de presentació d'instàncies.
  
d) No patir malaltia o defecte físic que impedisca l'exercici de les corresponents funcions.
  
e) No trobar-se inhabilitat o inhabilitada penalment per a l'exercici de funcions públiques.
  
f) No haver sigut separat o separada, mitjançant expedient disciplinari, de qualsevol administració o ocupació pública.
  
2.2 Les condicions per a ser admés a les proves caldrà complir-les en el moment de finalització del termini de presentació de sol·licituds i mantenir-se durant tot el procés selectiu, fins al moment de la presa de possessió.
  
Tercera. Sol·licituds
  
3.1 Els qui desitgen prendre part en aquestes proves selectives hauran de fer-ho constar en la sol·licitud segons el model de l'annex II, que es facilitarà gratuïtament al Servei de Recursos Humans de la Universitat Politècnica de València, camí de Vera, s/n, València, edifici de Rectorat.
  
3.2 Les sol·licituds s'adreçaran al rector de la Universitat Politècnica de València, camí de Vera, s/n, codi postal 46817, en el termini de 20 dies hàbils comptadors des de l'endemà de la publicació d'aquesta convocatòria en el Diari Oficial de la Generalitat Valenciana, i caldrà adjuntar una fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals els siga aplicable la lliure circulació de treballadors i treballadores.
  
3.3 La presentació de sol·licituds es podrà efectuar al Registre General de la Universitat Politècnica de València, camí de Vera, s/n, codi postal 46823, València, edifici de Rectorat, o en qualsevol de les formes establides en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú.
  
3.4 Els drets d'examen seran de 2.350 pessetes, que s'ingressaran al compte corrent número 82670735032863 -Taxes-, de la Caixa d'Estalvis de València, Castelló i Alacant (Bancaixa), a la urbana 724, situada a la Universitat Politècnica de València, camí de Vera, s/n, codi postal 46345, València. El justificant de pagament dels drets d'examen es realitzarà amb la impressió del segell, en la sol·licitud, de l'entitat esmentada. En cap cas la simple presentació i pagament suposarà la substitució del tràmit de presentació, en temps i forma, de la sol·licitud davant l'òrgan expressat en la base 3.2.
  
Quarta. Admissió d'aspirants
  
4.1 Per a ser admesos a la realització de les proves selectives, pel que fa a les condicions generals dels aspirants, n'hi haurà prou amb la declaració d'aquestes en el moment de presentar la sol·licitud, i caldrà que siguen acreditades en el termini dels 20 dies hàbils següents a la publicació de la llista d'aprovats.
  
4.2 Una vegada finalitzat el termini de presentació de sol·licituds, amb la verificació prèvia que s'ha realitzat el pagament dels drets d'examen, el rector dictarà una resolució, que es publicarà en el Diari Oficial de la Generalitat Valenciana, que contindrà la llista provisional d'admesos i d'exclosos a la realització de les proves.
  
4.3 Els aspirants podran, en el cas d'errada o d'exclusió, esmenar els defectes en què hagen incorregut en la seua sol·licitud,, o realitzar les al·legacions que tinguen per convenient en el termini de 10 dies hàbils comptadors des de l'endemà de la publicació de la llista provisional d'admesos i d'exclosos en el Diari Oficial de la Generalitat Valenciana.
  
4.4 En tot cas, a fi d'evitar errades i, cas de produir-se'n, possibilitar-ne l'esmena en temps i forma, els aspirants comprovaran fefaentment no sols que no figuren recollits a la llista provisional d'exclosos sinó, a més a més, que els seus noms i dades consten correctament en les pertinents llistes d'admesos.
  
4.5 Seran causes d'exclusió, a més de les indicades en uns altres apartats d'aquestes bases:
  
- L'omissió de la firma en la sol·licitud.
  
- No adjuntar la fotocòpia del document nacional d'identitat o passaport.
  
- No pagar els drets d'examen.
  
4.6 Transcorregut el termini de 10 dies, esmenats els defectes si escau, i vistes les al·legacions que corresponguen, es dictarà una resolució que contindrà la llista definitiva d'admesos i d'exclosos, i almenys amb una antelació de 15 dies, la data, el lloc i l'hora de realització i començament dels exercicis, que es publicarà en el Diari Oficial de la Generalitat Valenciana.
  
Cinquena. Proves selectives
  
5.1 El procediment de selecció es realitzarà pel sistema d'oposició lliure i constarà dels tres exercicis que tot seguit s'indiquen, els quals són de caràcter obligatori i eliminatoris.
  
Primer exercici: els aspirants contestaran per escrit a una col·lecció de preguntes proposades pel tribunal, que fan referència al contingut dels temes enunciats en l'annex I, el tribunal determinarà el temps màxim de durada de l'exercici que no podrà ser superior a cinc hores. L'exercici es valorarà de 0 a 10 punts, i caldrà obtenir un mínim de 5 punts per a superar-lo
  
Segon exercici: es lliurarà als aspirants un text professional en anglés, perquè l'estudien, amb l'ajuda dels diccionaris que porten ells mateixos, durant el temps establit pel tribunal, que no podrà ser superior a dues hores. Una vegada transcorregut el temps, i sense ininterrupció, es plantejaran diverses preguntes sobre el text, que seran contestades per escrit en un temps màxim que determinarà el tribunal i que no podrà ser superior a tres hores. Una de les respostes haurà de redactar-se en anglés i les altres en castellà o en valencià. L'exercici es valorarà de 0 a 10 punts, i caldrà obtenir un mínim de 5 punts per a superar-lo.
  
Tercer exercici: constarà de dues parts:
  
Primera part: a partir d'un conjunt de dades i de textos, que facen referència a una biblioteca, que el tribunal lliurarà en un disquet, compostos amb Microsoft Office 97 i acompanyats de la descripció en paper, el aspirants compondran un conjunt de pàgines HTML, destinat a ser una exposició informativa instal·lada en www. A més d'Office 97, es podrà utilitzar l'eina Visual HTLM (ISBN 46-4392-660-3). Aquesta sessió es realitzarà en una aula d'informàtica, amb tot el programari ja instal·lat i en un temps màxim que determinarà el tribunal i que no podrà ser superior a quatre hores. Aquesta part de l'exercici es puntuarà de 0 a 5 punts, i es valorarà la claredat, la completesa i la força expressiva de la solució obtinguda.
  
Segona part: el tribunal plantejarà una qüestió cientificotècnica, corresponent a la temàtica pròpia de la Universitat Politècnica. Els aspirants podran utilitzar les bases de dades accessibles a través de la xarxa informàtica de la Universitat, el material de referència disponible per al públic a l'àrea de documentació científica de la biblioteca i qualsevol recurs que puguen obtenir a internet. El resultat es presentarà com a document Word 6.0, amb al forma de dossier que puga ajudar a un investigador a abordar la qüestió plantejada i en un temps màxim que determinarà el tribunal i que no podrà ser superior a tres hores. El tribunal podrà organitzar torns entre els aspirants, i garantirà la igualtat de condicions. No es permetrà l'ús del correu electrònic o qualsevol altre mitjà de comunicació personal. Aquesta part de l'exercici es valorarà de 0 a 5 punts.
  
La puntuació global del tercer exercici serà la suma de les qualificacions obtingudes en cada una de les parts, i caldrà obtenir un mínim de 5 punts per a superar-lo.
  
5.2 La qualificació que resulte dels tres exercicis es determinarà per la suma de puntuacions obtingudes en cada un d'ells.
  
A continuació es configurarà una llista que s'ordenarà per puntuació de major a menor, i s'interromprà quan el nombre d'inclosos en aquesta llista coincidisca amb el nombre de vacants convocades. Únicament les persones incloses en aquesta llista es declararan aprovades en aquestes proves selectives.
  
En cas d'empat entre els aspirants, l'ordre s'establirà segons la major puntuació obtinguda per cada aspirant en el segon exercici, i en segon lloc, de mantenir-se aquest, s'atendrà a la major puntuació obtinguda en el tercer i primer exercici, per aquest ordre. Si continuara aquest empat l'ordre s'establirà mitjançant un sorteig públic d'aquests.
  
Sisena. Desenvolupament de les proves selectives
  
6.1 Els exercicis tindran lloc a la ciutat de València.
  
El primer exercici es realitzarà en el lloc, la data i l'hora que s'establisca en la resolució mitjançant la qual s'aprova i es publica en el Diari Oficial de la Generalitat Valenciana, la llista definitiva d'admesos i exclosos de les proves objecte d'aquesta convocatòria.
  
6.2 Els aspirants seran convocats per a cada exercici en crida única. Els membres del tribunal qualificador i el personal col·laborador no permetran l'accés a la sala en què es realitze l'exercici a les persones que compareguen una vegada conclosa la crida dels aspirants convocats.
  
Els aspirants hauran d'acreditar-ne la personalitat mitjançant la presentació del document nacional d'identitat, o dels resguard amb fotografia, del passaport o del permís de conduir, sense que per a això siguen vàlides les fotocòpies compulsades d'aquests documents, així com de l'exemplar per a l'interessat de la sol·licitud d'admissió a les proves.
  
6.3 Una vegada començades les proves, l'anunci de realització dels altres exercicis es farà públic, pel tribunal, al local on s'haja realitzat l'anterior i al tauler d'anuncis del Servei de Recursos Humans - Secció PAS- situat a l'edifici del Rectorat, amb un antelació mínima de 48 hores.
  
Setena. Publicitat de les llistes
  
7.1 Després de la realització de cada una de les proves, el tribunal farà pública, mitjançant un anunci als locals on s'haja realitzat i al tauler d'anuncis del Servei de Recursos Humans -Secció PAS- la llista d'aspirants que les hagen superat.
  
Així mateix, es publicaran les llistes a què fa referència la base 5.2 dels llocs ans esmentats.
  
7.2 El tribunal elevarà al rector les llistes definitives dels aspirants que han superat les proves per ordre de puntuació, a les quals fa referència l'apartat 5.2, per a inserir-les en el Diari Oficial de la Generalitat Valenciana.
  
Vuitena. Coneixements de valencià
  
8.1 Els qui superen les proves selectives acreditaran els seus coneixements de valencià amb la presentació dels certificats, els diplomes o títols que hagen sigut homologats per la Generalitat Valenciana.
  
8.2 Els qui no puguen acreditar aquests coneixements, d'acord amb el que s'estableix en el punt anterior, hauran de fer el curs específic de valencià a què fa referència l'article 9.4 del Decret Legislatiu de 24 d'octubre de 1995.
  
Novena. Presentació de documents
  
9.1 En el termini de 20 dies hàbils, comptadors des de l'endemà de la publicació en el Diari Oficial de la Generalitat Valenciana de les llistes d'aprovats, els aspirants proposats hauran de presentar al Servei de Recursos Humans -Secció PAS- d'aquesta Universitat, la documentació següent:
  
a) Certificat de naixement expedit pel Registre Civil corresponent o fotocòpia del document nacional d'identitat o del passaport en el cas dels nacionals dels estats membres de la Unió Europea o d'aquells estats als quals els és aplicable la lliure circulació de treballadors i treballadores.
  
b) Fotocòpia compulsada del títol acadèmic exigible segons aquesta convocatòria.
  
c) Declaració de no haver sigut separat o separada mitjançant expedient disciplinari de qualsevol administració o càrrec públic, així com de no trobar-se inhabilitat o inhabilitada penalment per a l'exercici de les funcions públiques.
  
d) Certificat mèdic acreditatiu de posseir la capacitat física necessària per a l'exercici de les funcions dels llocs de treball oferits.
  
e) Els aspirants discapacitats hauran de presentar un certificat de la Conselleria de Benestar Social o òrgans competents d'unes altres administracions públiques, que acredite la discapacitació igual o superior al 33%, així com la seua capacitat per a exercir les funcions que corresponen a les vacants oferides.
  
9.2 La falta de presentació de la documentació dins del termini indicat, tret de casos de força major, o falsedat de documents, donarà lloc a la invalidesa de les actuacions de l'aspirant i, pel que fa a aquest, la nul·litat subsegüent dels actes del tribunal, sense perjudici de les responsabilitats en les quals l'aspirant haguera pogut incórrer.
  
En aquest supòsit, el tribunal podrà proposar addicionalment la inclusió en les llistes dels aspirants aprovats d'un nombre igual al d'exclosos seguint els criteris d'ordre de puntuació de major a menor.
  
Deu. Nomenament de funcionaris
  
Una vegada conclòs el procés selectiu i transcorregut el termini de presentació de la documentació, els qui l'hagueren superat seran nomenats funcionaris de carrera mitjançant una resolució que es publicarà en el Diari Oficial de la Generalitat Valenciana, amb especificació de la destinació adjudicada, en base a l'ordre de puntuació obtinguda pels aspirants i segons la petició de destinació a la vista dels llocs vacants que li oferisquen.
  
Onze. Tribunal
  
11.1 El tribunal qualificador d'aquestes proves selectives serà nomenat pel rector una vegada hagen sigut publicades les llistes definitives d'admesos i d'exclosos.
  
11.2 El tribunal, per a la realització de les proves, podrà designar els col·laboradors, els ajudants i els assessors especialistes que estime oportuns.
  
11.3 Els membres del tribunal, així com els assessors, hauran d'abstenir-se i podran ser recusats pels interessats quan concórreguen en aquests circumstàncies de les establides en els articles 28 i 29 de la Llei de Règim Jurídic de les Administracions Públiques i del Procediment Administratiu Comú.
  
Així mateix, hauran d'abstenir-se aquells que hagueren realitzat tasques de preparació d'aspirants en els cinc anys anteriors a la publicació d'aquesta convocatòria.
  
11.4 El tribunal, així com els col·laboradors, els ajudants i el personal especialista podrà exigir dels aspirants, en qualsevol moment, que n'acrediten la identitat de conformitat amb el que s'estableix en la base 6.2.
  
11.5 A l'efecte de comunicacions i de qualssevol altres incidències, el tribunal tindrà la seu a la Universitat Politècnica de València, camí de Vera, s/n, codi postal 46877, València.
  
11.6 El tribunal tindrà la categoria indicada en el Decret 24/1997, d'11 de febrer, del Consell de la Generalitat Valenciana, sobre indemnitzacions per raó del servei i gratificacions per serveis extraordinaris (Diari Oficial de la Generalitat Valenciana de 17 de febrer de 1997), i caldrà tenir en compte el que s'estableix en l'article 3 de la Llei 8/1995, de 29 de desembre, de Mesures Fiscals, Administratives i d'Organització de la Generalitat Valenciana.
  
Dotze. Recursos
  
Contra la convocatòria, les seues bases i els altres actes administratius que se'n deriven, es podrà interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptadors des de l'endemà de la publicació d'aquesta convocatòria en el Diari Oficial de la Generalitat Valenciana.
  
Com a requisit per a la interposició d'aquest requisit, caldrà fer la comunicació prèvia d'aquesta interposició a l'òrgan administratiu autor de l'acte, d'acord amb el que s'exigeix en l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Davant les actuacions del tribunal, es podrà interposar un recurs ordinari establit en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de les publicacions.
  
El recurs es podrà interposar davant l'òrgan que va dictar l'acte que s'impugna o davant el rector, com a òrgan competent per a resoldre'l.
  
 València, 21 de juliol de 1998.- El rector de la Universitat Politècnica de València: Justo Nieto Nieto.
  
ANNEX I
  
Programa
  
1. Anàlisi documental.
  
2. Llenguatges documentals.
  
3. Sistemes d'organització del coneixement.
  
4. Lingüística documental.
  
5. Sistemes d'emmagatzematge i recuperació de la informació.
  
6. Gestió de documents audiovisuals i multimèdia.
  
7. Formats d'intercanvi d'informació bibliogràfica.
  
8. Biblioteconomia.
  
9. Serveis de referència i informació bibliogràfica.
  
10. Bibliografia i fonts d'informació.
  
11. Gestió de recursos d'informació en ciència i tecnologia.
  
12. Documentació general: sistemes, xarxes i centres.
  
13. Història de la ciència i la tecnologia.
  
14. Terminologia cientificotècnica.
  
15. Història de les institucions documentals.
  
16. Dret i ètica de la informació i la documentació.
  
17. La Llei de la Funció Pública Valenciana.
  
18. La Llei de Contractes en les Administracions Públiques.
  
19. La Constitució espanyola de 1978.
  
20. L'Estatut d'Autonomia de la Comunitat Valenciana.
  
21. La Llei de Reforma Universitària.
  
22. Els Estatuts de la Universitat Politècnica de València.